Indrek Vijard

Indrek Vijard (sündinud 27. septembril 1965 Tallinnas) on eesti koorijuht ja muusikapedagoog.

Indrek Vijard on lõpetanud Tallinna Muusikakeskkooli klaveri erialal Tiina Kuriku juhendamisel (1983) ning Tallinna Konservatooriumi (1990) koorijuhtimise erialal Kuno Arengu klassis.Eesti muusika infokeskus. Eesti interpreedid. Indrek Vijard

Ta on töötanud Eesti Poistekoori koormeistrina (1983–1997) ning olnud meeskooride Restauraator ja Forte ning Järvamaa Noorte Meeskoori dirigent. Ta on laulnud RAMi poistekooris,Koor laulis end kümnendasse hooaega. Järva Teataja. 19.09.2006 samuti osalenud Eesti Rahvusmeeskoori, Tallinna Kammerkoori ning kammerkooride Arsis ja Dextera töös.

1995. aastast töötab Indrek Vijard Nõmme Muusikakooli direktorina ja juhatab mitut koori: ta on Eesti Meestelaulu Seltsi üle-eestilise poistekoori Kalev, Järvamaa Poistekoori, Nõmme Muusikakooli Kammerkoori ja Tallinna Ülikooli Meeskoori dirigent.

Indrek Vijard on 1993. aastast dirigeerinud noorte laulupidudel ja 2004. aastast üldlaulupidudel. 2014. aastal oli ta XXVI üldlaulupeo „Aja puudutus. Puudutuse aeg“ poistekooride liigijuht. 

Ta on Eesti Koorijuhtide Liidu ja Eesti Kooriühingu muusikatoimkonna liige ning kuulub Eesti Meestelaulu Seltsi juhatusse.

 Tunnustus 
 2002 Järvamaa parim kollektiivijuht
 2006 Järvamaa teenetemärk
 2013 Gustav Ernesaksa Fondi koorimuusika edendamise stipendiumGustav Ernesaksa fondi tänavused stipendiaadid. Sirp. 13.12.2013
 2016 Tallinna Ülikooli teenetemärk
 2021 Valgetähe IV klassi teenetemärk koorimuusika edendamise eest 
 2024 Tallinna teenetemärk

 Viited 

Kategooria: Eesti koorijuhid
Kategooria:Eesti muusikapedagoogid
Kategooria:Valgetähe IV klassi teenetemärgi kavalerid
Kategooria:Sündinud 1965